**KREDITNA POGODBA**

 **»EKP posojila za urbani razvoj (2014-2020)«**

**št.** [Številka kreditne pogodbe]

(OBČINE)

ki jo sklepata:

**SID – Slovenska izvozna in razvojna banka, d.d., Ljubljana**, Ulica Josipine Turnograjske 6, 1000 Ljubljana, matična številka: 5665493, Id. št. za DDV: SI82155135, ki jo zastopata mag. Sibil Svilan, predsednik uprave in Goran Katušin, član uprave,

(v nadaljevanju: **SID banka** ali **kreditodajalec**)

in

**Komitent,** Naslov\_komitenta, Postna\_st Posta\_komitenta, ki ga zastopa ime in priimek ter funkcija zakonitega zastopnika, matična številka: matična številka, davčna številka: davcna\_st

(v nadaljevanju: **končni prejemnik** ali **kreditojemalec**),

obe skupaj v nadaljevanju **pogodbenici** ali **pogodbeni stranki**.

### člen - Uvodna določila

* 1. Pogodbeni stranki soglasno ugotavljata, da:
1. kreditno pogodbo sklepata na podlagi točka. alineje prvega odstavka 11. člena v zvezi z drugim odstavkom 12. člena Zakona o Slovenski izvozni in razvojni banki (Uradni list RS, št. 56/08 in nadaljnje spremembe);
2. je kreditojemalec SID banki dne dd.mm.llll. (v nadaljevanju: dan oddaje vloge za financiranje) v okviru finančnega instrumenta »EKP posojila za urbani razvoj (2014-2020) – Zahod/Vzhod« (z oznako: »EKP-UR-Z« ali »EKP-UR-V«; v nadaljevanju: **finančni instrument**) posredoval vlogo za financiranje (v nadaljevanju: **vloga za financiranje**);
3. ima kreditojemalec, kadar je to potrebno, veljavno soglasje Ministrstva za finance k zadolžitvi po tej kreditni pogodbi, kopija le-tega pa je priloga k njej;
4. je organ odločanja SID banke dne dd.mm.llll. (v nadaljevanju: dan odobritve kredita) sprejel sklep, s katerim je odobril kredit pod pogoji, kot izhajajo iz nadaljevanja;
5. SID banka kredit v višini 62,5 % financira iz vira Evropskega sklada za regionalni razvoj (ESRR), v preostalih 37,5 % pa iz svojega lastnega vira;
6. se finančna prednost iz tega finančnega instrumenta na kreditojemalca v celoti prenaša v obliki ugodne obrestne mere skladno z določili Posebnih pogojev finančnega instrumenta (v nadaljevanju: **Posebni pogoji**), ki so priloga št. 1 te kreditne pogodbe (v nadaljevanju: **kreditna pogodba**);
7. se kakršnokoli sklicevanje na Izvajalca finančnega instrumenta v Splošnih in Posebnih pogojih nanaša na SID banko.
	1. Na podlagi ugotovitev iz člena 1.1 pogodbeni stranki sklepata kreditno pogodbo kot sledi v nadaljevanju.

### člen - Znesek kredita

* 1. Pod pogoji in na način dogovorjen s to kreditno pogodbo ter na podlagi Posebnih pogojev SID banka daje kreditojemalcu kredit v znesku:

## **znesek. EUR**

## (z besedo: znesek. Evrov 00/100),

 (v nadaljevanju: kredit),

 kreditojemalec pa pod temi pogoji kredit sprejme in se ga zaveže ob njegovi dospelosti vrniti skupaj z obrestmi.

### člen - Namen kredita in predmet financiranja

* 1. Sredstva kredita so namenska in se smejo uporabiti le za financiranje upravičenih stroškov v okviru izvedbe projekta urbanega razvoja »[oznaka projekta]«, ki ga kreditojemalec v vlogi za financiranje natančno opredeli skladno z določili 1. člena Posebnih pogojev;

in katerega celotni upravičeni stroški znašajo Znesek. EUR (v nadaljevanju: **projekt**).

* 1. Kreditojemalec izjavlja in jamči, da:
		1. [je ali bo] z deli začel dne [Datum začetka del] ter se zavezuje, da bo z deli končal predvidoma najkasneje do dne [Datum konca izvajanja projekta; a ne več kot 4 leta od odobritve kredita];
		2. je lokacija projekta na območju [Vzhodne/Zahodne Slovenije];
		3. projekt še ni zaključen ali celostno izveden;
		4. bodo vsi stroški nastali izključno znotraj trajanja projekta;
		5. se projekt umešča v kodo domene ukrepa: št. […..] »[……..]«, kot je predvideno v točki 2.1 (15) g Posebnih pogojev;
		6. je vsa projektna in investicijska dokumentacija skladna z veljavnimi predpisi o graditvi objektov in s sprejeto Trajnostno urbano strategijo za urbano območje mestne občine in njenim Izvedbenim načrtom, ter da so pri uveljavljanju upravičenih stroškov v celoti upoštevana določila Posebnih pogojev.
	2. Skladnost porabe sredstev kredita s kreditno pogodbo in namenom finančnega instrumenta se ugotavlja na podlagi informacij, ki jih SID banka prejme od kreditojemalca, ali jih pridobi sama iz javno dostopnih registrov oziroma jih pridobi pri ogledu na kraju samem. Če na podlagi teh informacij upravičena poraba sredstev kredita ni izkazana, SID banka šteje, da gre za nenamensko porabo sredstev kredita in s tem lahko tudi za zlorabo državne pomoči.

### člen - Črpanje kredita

* 1. Kreditojemalec lahko črpa kredit [Način črpanja kredita] do dne [Datum črpanja kredita]. **[ta datum je največ do datuma načrtovanega zaključka projekta oziroma šest (6) mesecev od dneva odobritve kredita, če je ta rok pred načrtovanim zaključkom projekta].**
	2. Pod pogojem, da so izpolnjeni vsi pogoji za črpanje Kredita ali posamezne tranše kredita., bo SID banka v roku osmih (8) delovnih dni od dneva izpolnitve pogojev Kredita ali posamezne tranše kredita. izplačala Znesek. na račun kreditojemalca pri Upravi RS za javna plačila IBAN: SI56 številka računa.
	3. Pogoji za črpanje Kredita ali tranše kredita. so:
1. kreditna pogodba je veljavna,
2. kreditojemalec je SID banki predložil pooblastila in seznam podpisnikov, ki so pooblaščeni za podpisovanje kreditne pogodbe, zahtevkov za črpanje kredita, instrumentov zavarovanj kredita, poročil in drugih dokumentov v zvezi s kreditno pogodbo s specimni podpisnikov,
3. **[če enkratno črpanje]** kreditojemalec je predložil SID banki zahtevek za črpanje kredita z vsemi podatki kot to izhaja iz Priloge št. …h kreditni pogodbi,
4. **[če več kot eno črpanje]** kreditojemalec je predložil SID banki zahtevek za črpanje tranše kredita z vsemi podatki, kot to izhaja iz Priloge št. … h kreditni pogodbi, pri čemer črpani znesek, skupaj z vsemi predhodno črpanimi zneski, ne presega zneska kredita iz člena 2.1 kreditne pogodbe,
5. kreditojemalec nima neplačanih obveznosti po kreditni pogodbi,
6. po podatkih iz registra transakcijskih računov pri AJPES kreditojemalec od vključno dneva predložitve zahtevka za črpanja do dneva črpanja nima blokiranih transakcijskih računov,
7. kreditojemalec je SID banki izročil deset (10) bianco podpisanih menic z nepreklicnimi meničnimi izjavami in nalogi za njihovo izpolnitev v obliki in vsebini, kot to izhaja iz Priloge št. 3 h kreditni pogodbi,
8. kreditojemalec je pred sklenitvijo kreditne pogodbe SID banki predložil ustrezno izpolnjene in podpisane obrazce, ki jih SID banka potrebuje v skladu z veljavnim zakonom, ki ureja preprečevanje pranja denarja in financiranja terorizma,
9. ne obstajajo okoliščine ali razlogi iz člena 13.1 kreditne pogodbe, na podlagi katerih bi imela SID banka pravico odpoklicati kredit ali odpovedati kreditno pogodbo,
10. …
	1. Zahtevek za črpanje kredita, ki ga prejme SID banka po kreditni pogodbi, sme kreditojemalec preklicati ali umakniti zgolj s predhodnim pisnim soglasjem SID banke.
	2. Kreditojemalec ne more ponovno črpati že odplačanih zneskov kredita.

### člen - Odplačilo kredita

* 1. Kreditojemalec se zaveže črpani znesek kredita odplačati SID banki v enakih obdobje vračanja. obrokih, ki zapadejo v plačilo 15. dan v koledarskem obdobje vračanja., pri čemer prvi obrok kredita zapade v plačilo v mesecu Mesec. leta Leto., zadnji obrok pa zapade v plačilo na datum končne zapadlosti kreditne pogodbe, to je Datum končne zapadlosti. let od dneva sklenitve kreditne pogodbe [Datum končne zapadlosti, vendar najkasneje na dan 31. 12. 2048].
	2. Morebitne razlike, nastale zaradi zaokroževanja na dve decimalni mesti natančno, se poračunajo pri zadnjem obroku.
	3. SID banka pošlje kreditojemalcu amortizacijski načrt po izvršenem Črpanju kredita ali zadnjem črpanju kredita.

### člen - Pogodbene obresti, zamudne obresti, penalne obresti in pogodbena kazen

* 1. Kreditojemalec se zaveže za črpani in neodplačani znesek kredita plačati SID banki **pogodbene obresti**. Pogodbena obrestna mera je sestavljena in je enaka seštevku referenčne obrestne mere (6-mesečni EURIBOR), ki se obračunava od sredstev SID banke, in nespremenljivega pribitka:

**6-mesečni EURIBOR od sredstev SID banke** + **nespremenljivi pribitek**. % p.a.

(z besedo: šestmesečni EURIBOR od sredstev SID banke plus nespremenljivi pribitek. odstotka letno).

Nespremenljivi pribitek je sestavljen iz pribitka na sredstva ESRR v višini 0,0% p.a. in pribitka na sredstva SID banke v višini …% p.a.

* 1. Za namene splošnih pogojev in kreditne pogodbe EURIBOR pomeni letno medbančno obrestno mero za depozite v evrih z ročnostjo, ki je enaka obrestnemu obdobju, določenem v kreditni pogodbi, kot jo odčita SID banka in je objavljena na informacijskem sistemu Bloomberg, na strani Evropskega inštituta za denarne trge (European Money Markets Institute – EMMI) ali na naslednici take strani ali na strani drugega primerljivega informacijskega sistema, ki ga po razumni presoji izbere SID banka za odčitavanje EURIBOR. SID banka odčita EURIBOR približno ob 11.00 uri po centralno evropskem času na dan določitve EURIBOR, ki je dva delovna dni pred pričetkom relevantnega obrestnega obdobja. Za potrebe določitve EURIBOR se za delovni dan šteje vsak dan, ko je možno odčitati EURIBOR. V primeru, da je EURIBOR negativen, se za namen kreditne pogodbe šteje, da je EURIBOR enak nič.
	2. Če na dan določitve referenčne obrestne mere SID banka ne bo mogla odčitati EURIBOR na način, določen v členu 6.2, se namesto EURIBOR uporablja nadomestno referenčno obrestno mero, izraženo v odstotkih na letnem nivoju. Nadomestno referenčno obrestno mero določi SID banka kot aritmetično sredino obrestnih mer (zaokroženo navzgor na dve decimalni mesti), sporočenih SID Banki na njeno prošnjo s strani najmanj treh prvovrstnih bank s sedežem v območju evra približno ob 11.00 uri po centralno evropskem času na dan določitve referenčne obrestne mere. In sicer gre za obrestno mero za katere takšne prvovrstne banke menijo, da jih ena prvovrstna banka ponudi drugi prvovrstni banki za depozite v evrih za ustrezno obdobje.
	3. Če SID banka ne bo mogla določiti nadomestne referenčne obrestne mere na način, določen v členu 6.4, bo SID banka nadomestno referenčno obrestno mero določila ob upoštevanju veljavnih poslovnih običajev in praks, ki jih tedaj uporablja večina bank s sedežem v Republiki Sloveniji oziroma v območju evra.
	4. V primeru, da je nadomestna referenčna obrestna mera negativna, se za namen kreditne pogodbe šteje, da je nadomestna referenčna obrestna mera enaka nič.
	5. Obrestno obdobje, za katero se določi EURIBOR ali nadomestna referenčna obrestna mera, je šestmesečno. Prvo obrestno obdobje se prične na dan Črpanja kredita ali prvega črpanja kredita. in se konča čez šest mesecev po dnevu Črpanja ali prvega črpanja.. Naslednje obrestno obdobje se prične na zadnji dan predhodnega obrestnega obdobja in konča čez šest mesecev od tega dneva in tako naprej do končne dospelosti kredita.
	6. Pogodbene obresti se obračunavajo obdobje. na zadnji dan koledarskega obdobja. in zapadajo v plačilo petnajst (15) dni od datuma obračuna.
	7. Kreditojemalec je v primeru zamude s plačilom zapadlih terjatev iz naslova kreditne pogodbe, z izjemo zapadlih terjatev iz naslova neplačanih pogodbenih obresti, dolžan plačati SID banki poleg zneska zapadlih terjatev tudi **zamudne obresti** obračunane na ta znesek. Obrestna mera zamudnih obresti je enaka zakonski zamudni obrestni meri v Republiki Sloveniji.
	8. Če kreditojemalec zamudi s plačilom zapadlih terjatev po kreditni pogodbi, SID banka od dneva nastopa zamude do dneva, ko je zapadla terjatev plačana, poviša pogodbeno obrestno mero za nezapadli del kredita tako, da je ta enaka seštevku vsakokrat veljavne pogodbene obrestne mere in ene odstotne točke letno (v nadaljevanju: penalna obrestna mera).
	9. Če kreditojemalec na poziv SID banke ne pošlje poročil v skladu z vsakokrat veljavnim navodilom o poročanju, kot je to določeno v členu 10.2(c) kreditne pogodbe, SID banka kreditojemalcu pošlje opomin z dodatnim rokom najmanj osem (8) dni za izpolnitev. V primeru, da tudi v tem dodatnem roku kreditojemalec ne izpolni svojih obveznosti, lahko SID banka kreditojemalcu zaračuna **pogodbeno kazen** v višini 0,5% letno od zneska kredita, za čas od poteka roka za odpravo kršitev do dejanske odprave kršitve. Pogodbeno kazen mora kreditojemalec plačati v osmih (8) dneh od dneva izdaje računa.

### člen - Nadomestila in drugi stroški

* 1. SID banka kreditojemalcu ne zaračuna nadomestil za odobritev in vodenje kredita.
	2. SID banka lahko kreditojemalcu zaračuna nadomestila in dejanske stroške, določene z objavljeno Tarifo SID banke (izvleček je objavljen na spletni strani SID banke) in nastale zaradi spremembe kreditne pogodbe, kadar je razlog za takšno spremembo na strani kreditojemalca, ali zaradi uveljavljanja pravic SID banke, povezanih s kršitvijo obveznosti kreditojemalca po kreditni pogodbi.
	3. Višina nadomestil iz členov 7.2. je določena s Tarifo SID banke, veljavne ob nastanku stroška ali ob nastanku razlogov za obračun nadomestil. Kreditojemalec je takšna nadomestila in stroške dolžan plačati v osmih (8) dneh od dneva izstavitve računa.

### člen - Predčasno odplačilo kredita

* 1. Kreditojemalec lahko predčasno odplača kredit po kreditni pogodbi v celoti ali delno, pod pogojem, da:
1. o tem pisno obvesti SID banko najmanj 30 (trideset) dni pred predvidenim dnevom predčasnega odplačila kredita,
2. je najmanjši predčasno odplačani znesek 10 % (deset odstotkov) kredita.
	1. Obvestilo o predčasnem odplačilu kredita, ki ga prejme SID banka, kreditojemalec ne more preklicati ali umakniti brez predhodnega pisnega soglasja SID banke in zavezuje kreditojemalca, da tako napovedano predčasno odplačilo kredita izvrši v predvidenem roku in znesku.
	2. Če kreditojemalec predčasno odplača kredit po kreditni pogodbi, v celoti ali delno, v nasprotju s pogoji iz člena 8.1 kreditne pogodbe ali v nasprotju s pogoji iz člena 8.2 kreditne pogodbe ne izvede najavljenega delnega ali celotnega predčasnega odplačila kredita, je dolžan plačati SID banki **nadomestilo za predčasno odplačilo kredita**, ki se določi v skladu s Tarifo nadomestil in stroškov SID banke, katere izvleček je objavljen na spletni strani SID banke in ki je veljavna ob nastanku razloga za obračun nadomestila, vendar ne več kot 2,0 % od predčasno plačanega ali za plačilo najavljenega zneska, ki zapade v plačilo najkasneje na dan (najavljenega) predčasnega delnega ali celotnega odplačila kredita.
	3. Pri delnem predčasnem odplačilu kredita se poplačajo najprej neplačani obroki kredita, ki zapadejo najprej. Pri celotnem predčasnem odplačilu kredita je kreditojemalec dolžan poleg še neodplačanega dela kredita plačati tudi obresti, natekle do dneva predčasnega odplačila kredita, in vsa nadomestila ter druge stroške po kreditni pogodbi.
	4. V primerih odpoklica kredita s strani SID banke v skladu s členom 13 kreditne pogodbe se določbe iz členov 8.1 do 8.4 ne uporabljajo.

### člen - Izjave in jamstva kreditojemalca

* 1. Kreditojemalec s podpisom kreditne pogodbe SID banki izjavlja in jamči, da:
	2. je pred podpisom kreditne pogodbe pridobil in SID banki predložil vsa potrebna dovoljenja, soglasja, sklepe in zapisnike, ki so po zahtevah SID banke, kreditojemalčevih ustanovitvenih in drugih internih aktih ter po predpisih Republike Slovenije potrebni za veljavno sklenitev in izpolnjevanje kreditne pogodbe in izvajanje projekta, in da so ti akti veljavni,
	3. so kreditno pogodbo in vse druge listine in dokumente v zvezi s kreditno pogodbo podpisale osebe, ki so zakoniti zastopniki kreditojemalca ali z njihove strani ustrezno pooblaščene osebe oziroma osebe, ki so po zakonu za to pristojne,
	4. so njegove obveznosti, ki izhajajo iz kreditne pogodbe, zakonite in veljavne ter izvršljive v skladu z določbami kreditne pogodbe ter niso v nasprotju z njegovimi že obstoječimi obveznostmi do tretjih oseb,
	5. ima zagotovljena sredstva oziroma vire za financiranje projekta do skupne načrtovane vrednosti projekta,
	6. so glede naložb v ukrepe urbanega razvoja mest in mestnih območij ter z njimi povezanimi upravičenimi stroški izpolnjeni pogoji iz členov 1.1 - 1.6 Posebnih pogojev,
	7. so (bili) izpolnjeni pogoji iz členov 3.1 in 3.2 Posebnih pogojev na dan oddaje vloge za financiranje, dan odobritve kredita ter ob prvem in vsakem naslednjem črpanju kredita,
	8. je seznanil SID banko z vsemi okoliščinami, dejstvi in podatki, ki so mu znani ali bi mu morali biti znani (pri čemer je opravil vsa ustrezna preverjanja, da bi to ugotovil) in ki bi lahko vplivali na odločitev SID banke o sklenitvi kreditne pogodbe, ter da so vsi podatki, ki jih je posredoval SID banki s tem v zvezi (še zlasti pa vloga za financiranje s prilogami in projektna dokumentacija) resnični, popolni, točni, nespremenjeni, polno veljavni in niso zavajajoči,
	9. so terjatve in zahtevki SID banke do kreditojemalca po kreditni pogodbi glede zavarovanj najmanj enakovredni terjatvam njegovih drugih upnikov, z izjemo tistih terjatev, katerih zavarovanje je bilo predhodno sporočeno SID banki in zanjo sprejemljivo,
	10. posluje po predpisih Republike Slovenije in EU in ne krši nobenega sklepa, odločbe, sporazuma, pogodbe ali druge obveznosti, ki ga zavezujejo v obsegu in na način, ki bi lahko pomembno negativno vplival na njegov status, poslovanje, finančno stanje ali izpolnjevanje obveznosti po kreditni pogodbi,
	11. zoper njega ni bil sprožen in mu tudi ne grozi kakršen koli sodni, arbitražni, upravni ali drug postopek, ki bi lahko pomembno negativno vplival na njegov status, poslovanje, finančno stanje ali izpolnjevanje drugih obveznosti po kreditni pogodbi,
	12. zoper njega ali odgovorno in pooblaščeno osebo oziroma njegovega zaposlenega ali tretjo osebo, ki je sodelovala pri odločanju v zvezi s predmetnim kreditnim poslom, ni pravnomočno končan kazenski postopek, v katerem bi bila ugotovljena odgovornost navedenih oseb za kaznivo dejanje v zvezi s (poslovno) goljufijo, korupcijo, izsiljevanjem, oviranjem pravosodnih in drugih državnih organov, zlorabo (monopolnega) položaja, pranjem denarja in financiranjem terorizma,
	13. po njegovem najboljšem vedenju sredstva povezana s financiranjem projekta in projektom niso nezakonitega izvora ter niso povezana s pranjem denarja in financiranjem terorizma,
	14. po njegovem najboljšem vedenju odgovorne in pooblaščene osebe, kot tudi zaposleni in katerekoli tretje osebe, ki so oziroma bodo delovale v njegovem imenu in za njegov račun pri dogovarjanju, sklepanju in izpolnjevanju kreditne pogodbe, niso in ne bodo izvajali ali sodelovali pri dejanjih, ki jih Kazenski zakonik – KZ-1 (Uradni list RS, št. 50/12 - UPB, 6/16 - popr., 54/15, 38/16 in 27/17) opredeljuje kot nedovoljeno sprejemanje oziroma dajanje daril, jemanje oziroma dajanje podkupnine ali kot sprejemanje koristi oziroma dajanje daril za nezakonito posredovanje, kakor tudi da po najboljšem vedenju tovrstna dejanja niso (bila) prisotna pri partnerju/partnerjih, ki sodeluje/jo pri realizaciji projekta,
	15. ni nastopil in ne pričakuje, da bo nastopil razlog za odpoklic ali odpoved kredita po členu 13 kreditne pogodbe,
	16. so bila upoštevana navodila, ki mu jih je SID banka posredovala na osnovi priporočil povezanih z upravljalnimi preverjanji in revizijami opravljenih s strani organov Republike Slovenije ali Evropske Unije, ki so v skladu s pravili pristojni za izvajanje, upravljanje, nadzor ali revizijo izvajanja Operativnega programa (v nadaljevanju: **Pristojni organi**).

* 1. Kreditojemalec SID banki zagotavlja, da v kolikor ne bo sporočil drugače, velja domneva, da so vse izjave, zagotovila in jamstva po členu 9.1 kreditne pogodbe, razen če iz posamezne izjave izhaja drugače, ponovno podana, polno veljavna, resnična, popolna, točna in niso zavajajoča tudi ob črpanju kredita, odplačilu kredita, plačilu obresti in vsakem drugem plačilu po kreditni pogodbi ter ob posredovanju poročil, finančnih in drugih kreditojemalčevih izkazov.

### člen - Obveznosti kreditojemalca (obveščanje SID banke, poročanje, soglasja)

* 1. Kreditojemalec se zavezuje, da:
1. bo SID banko obvestil o spremembah naslova in oseb, odgovornih in pooblaščenih za zastopanje, najpozneje v roku 5 (petih) delovnih dni od takšne spremembe,
2. bo SID banko najpozneje v roku 5 (petih) delovnih dni obvestil o vseh drugih dejanjih, dejstvih ali okoliščinah, ki bi utegnile kakorkoli negativno vplivati na pravice ali terjatve SID banke iz kreditne pogodbe ali kakorkoli ogroziti, otežiti ali onemogočiti izpolnjevanje drugih obveznosti kreditojemalca iz kreditne pogodbe,
3. bo SID banko v roku najpozneje 5 (petih) delovnih dni obvestil o vsakršnem sporu ali kazenskem postopku, ki je ali bi utegnil nastati ter o vseh drugih dejanjih, dejstvih ali okoliščinah povezanih s poslovanjem kreditojemalca, ki bi utegnile kakorkoli negativno vplivati na pravice ali terjatve SID banke iz kreditne pogodbe ali kakorkoli ogroziti, otežiti ali onemogočiti izpolnjevanje drugih obveznosti kreditojemalca iz te kreditne pogodbe, enako velja glede informacije, ki bi kazala, da je v povezavi s projektom prišlo do kaznivega dejanja poslovne goljufije, korupcije, izsiljevanja, oviranja pravosodnih in drugih državnih organov, zlorabe (monopolnega) položaja, pranja denarja in financiranja ali do drugega kaznivega dejanja zoper gospodarstvo.
	1. Nadalje se kreditojemalec zavezuje, da bo:
4. v rokih in na način kot določajo vsakokratni veljavni predpisi, sprejel in SID banki posredoval vsakoletni proračun in zaključni račun, letno poročilo, poročilo računskega sodišča v zvezi s poslovanjem kreditojemalca in/ali izvedbo projekta,
5. na zahtevo in v postavljenih rokih SID banki posredoval vse dokumente in podatke, ki jih SID banka potrebuje na podlagi predpisov, ki urejajo preprečevanje pranja denarja in financiranja terorizma,
6. SID banki o namenski porabi kredita poročal v skladu z vsakokrat veljavnim navodilom o poročanju, ki je objavljeno na spletni strani SID banke. Kreditojemalec se zavezuje poročati SID banki tudi v primeru predčasnega odplačila kredita,
7. na zahtevo SID banke posredoval tudi drugo dokumentacijo in podatke, vse v rokih in na način, ki jih določi SID banka ter tako Pristojnemu organu kot SID banki nudil vso podporo pri preverjanju ali poraba sredstev kredita po tej kreditni pogodbi izpolnjuje vse predpisane zahteve.
	1. Kreditojemalec izrecno soglaša:
8. da se katerakoli informacija v zvezi z uporabo sredstev kredita ali dokument v zvezi s kreditom in/ali projektom, vključno s kreditno pogodbo, ki jih je SID banka dolžna posredovati Pristojnemu organu, temu lahko posredujejo,
9. da imajo Pristojni organi in/ali SID banka v času od sklenitve kreditne pogodbe do 10 (deset) let od dokončnega poplačila obveznosti iz kreditne pogodbe, pravico s predhodno najavo in v prisotnosti kreditojemalca dostopiti do njegovih prostorov ter preveriti resničnost, pravilnost in popolnost vseh izjav in jamstev ter podatkov, ki jih je kreditojemalec dal SID banki, ter izpolnjevanje drugih obveznosti kreditojemalca po kreditni pogodbi,
10. da lahko SID banka za namen preverjanja njegove likvidnosti, bonitete, finančnega stanja, namenske porabe kredita, sklenitve pogodbe o odstopu oziroma prodaji kreditnih terjatev, prenosa kreditne pogodbe ali za katerikoli drug namen v okviru uveljavljanja pravic SID banke po kreditni pogodbi, posreduje tretjim osebam njegove podatke, podatke o kreditni pogodbi in o njenem izvajanju ter podatke, ki jih je kreditojemalec predložil SID banki v okviru obravnave vloge za odobritev kredita. Nadalje kreditojemalec s podpisom kreditne pogodbe dovoljuje SID banki, da za namen sklenitve pogodbe o odstopu oziroma prodaji kreditnih terjatev ali prenosa kreditne pogodbe javno objavi podatke o izpostavljenosti SID banke do kreditojemalca ter javno dostopne podatke o poslovanju kreditojemalca. Ravno tako kreditojemalec s podpisom kreditne pogodbe pooblašča osebe, ki zanj opravljajo plačilni promet, državne organe ali druge tretje osebe, da SID banki posredujejo vse informacije, za katere SID banka zaprosi v okviru uveljavljanja svojih pravic po kreditni pogodbi,
11. z objavo informacije o udeležbi SID banke in ESRR oziroma Sklada skladov pri financiranju kreditojemalca po kreditni pogodbi na spletnih straneh SID banke, MF ali v sredstvih javnega obveščanja in se zavezuje, da bo ob vsakokratnem obveščanju javnosti o financiranju kreditojemalca na ustrezen način posredoval informacijo o financiranju s sredstvi SID banke in ESRR in izvedel vse aktivnosti, ki jih s tem v zvezi določi SID banka, vključno z upoštevanjem navodil SID banke ali Pristojnega organa o komuniciranju ter označevanju in informiranju v zvezi s financiranjem projekta.

### člen - Obveznosti kreditojemalca glede projekta

* 1. Kreditojemalec se zavezuje, da:
1. bo izvedel projekt v skladu s projektno in investicijsko dokumentacijo, kot izhaja iz vloge za financiranje in njenih prilog ter da bo porabil sredstva kredita izključno za namen, določen s členom 3.1 kreditne pogodbe,
2. bo omogočil SID banki in drugim Pristojnim organom v času od sklenitve kreditne pogodbe do 10 (deset) let od dokončnega poplačila obveznosti iz kreditne pogodbe nadzor nad namensko porabo kredita in spremljavo dejanskega in finančnega napredovanja projekta, še zlasti:
* s pregledom in izdelavo kopij knjig, evidenc in drugih dokumentov povezanih s kreditom in projektom in z izvajanjem kreditne pogodbe,
* tako, da bo dovolil ogled sredstev projekta in izvajanje del na projektu,
* tako, da bo omogočil vse druge poizvedbe in razgovore s katerokoli osebo, povezano s projektom po lastni presoji zgoraj navedenih organov in jim v ta namen pomagal pridobiti vse potrebne informacije in dokumentacijo,
1. ne bo spreminjal projekta brez predhodnega pisnega soglasja SID banke ter da bo predhodno obveščal SID banko o vsakršni spremembi projekta v skladu s členom 5 Posebnih pogojev,
2. bo oziroma je do začetka izvajanja del zaključil pripravljalne aktivnosti za izvedbo projekta,
3. bo projekt zaključil in obveznosti v zvezi s projektom in poročanjem o njem izpolnjeval tudi v primeru predčasnega odplačila kredita,
4. bo črpana sredstva kredita računovodsko evidentiral na način, ki zagotavlja ločevanje med sredstvi kredita in drugimi sredstvi kreditojemalca in časovno in vsebinsko evidenco uporabe črpanih sredstev kredita,
5. bodo stroški projekta prepoznavni, preverljivi in da jih bo kot take ustrezno knjižil,
6. bo vse stroške projekta brez nepotrebnega odlašanja plačal in njihovo plačilo dokazoval z dokumentarnimi dokazili, ki morajo biti razumljiva, podrobna in posodobljena,
7. bo s skrbnostjo dobrega gospodarja vzdrževal in ohranjal premoženje, ki predstavlja sestavni del projekta (**sredstva projekta**), v stanju, ki omogoča običajno delovanje sredstev projekta,
8. bo zavaroval sredstva projekta pri ugledni in znani zavarovalnici na njihovo dejansko vrednost, proti rizikom in pod pogoji, ki so običajni v Republiki Sloveniji pri zavarovanju tovrstnih sredstev,
9. brez pisnega soglasja SID banke projekt ne bo uporabljal in izvajal v nasprotju z njegovim prvotnim namenom,
10. bo oddajal naročila za nabavo blaga ali opravljanje storitev v zvezi s projektom v skladu s predpisi o javnem naročanju oziroma po nabavnih postopkih, ki izpolnjujejo kriterije ekonomičnosti in učinkovitosti, če se pravila o javnem naročanju ne uporabljajo,
11. bo deloval in izvajal projekt v skladu z vsemi veljavnimi predpisi v Republiki Sloveniji (vključno z EU predpisi in mednarodnimi pogodbami, ki se neposredno uporabljajo v Republiki Sloveniji), še zlasti okoljskimi in pridobil vsa potrebna dovoljenja ali soglasja za projekt (še zlasti okoljska), deloval v skladu s temi dovoljenji in soglasji ter jih vzdrževal ves čas trajanja kredita,
12. bo brez nepotrebnega odlašanja obvestil SID banko o vsakršnem sporu ali kazenskem postopku, ki je ali bi utegnil nastati v zvezi z izvedbo projekta ter o vsakršnem drugem dejstvu, ki bi utegnil vplivati na izvedbo projekta,
13. bo o ugotovitvi, da so sredstva, povezana s financiranjem projekta, nezakonitega izvora ali povezana s pranjem denarja in financiranjem terorizma, nemudoma obvestil SID banko,
14. bo sprejel ustrezne ukrepe, da bo njegova odgovorna in pooblaščena oseba oziroma zaposleni, ki je sodeloval pri odločanju v zvezi s predmetnim kreditnim poslom, zoper katerega je pravnomočno končan kazenski postopek, v katerem je bil pri svojem delu spoznan za krivega za kaznivo dejanje v zvezi s (poslovno) goljufijo, korupcijo, izsiljevanjem, oviranjem pravosodnih in drugih državnih organov, zlorabo (monopolnega) položaja, pranjem denarja in financiranjem terorizma, izključen iz aktivnosti z zvezi s kreditno pogodbo in projektom, in o teh ukrepih obvestil SID banko.
	1. Kreditojemalec se na zahtevo SID banke zavezuje predložiti dokazila o izpolnjevanju obveznosti iz člena 11.1 kreditne pogodbe in drugih obveznosti, ki izhajajo iz nje.

### člen - Menice

* 1. Kreditojemalec bo, na zahtevo SID banke, takoj nadomestil ali ponovno izdal **menice**, ki so bile uničene ali unovčene v skladu s pooblastilom za njihovo izpolnitev.
	2. Kreditojemalec se zavezuje, da bo v primeru sprememb podatkov, razvidnih iz menic in/ali menične izjave, le-te takoj zamenjal z novimi, če njihovo unovčenje zaradi navedenih sprememb ne bi bilo mogoče.
	3. V primeru sprememb predpisov, ki urejajo uporabo instrumentov za zavarovanje plačil, ki bi kakorkoli vplivali na vlogo menice, se kreditojemalec zavezuje ponuditi drugo po mnenju SID banke enakovredno zavarovanje.
	4. Po dokončnem poplačilu vseh obveznosti kreditojemalca po kreditni pogodbi bo SID banka kreditojemalcu vrnila vse menice, ki jih je prejela po kreditni pogodbi, če jih ni uporabila za poplačilo terjatev SID banke po kreditni pogodbi.
	5. Vsi davki in javne dajatve, ki izvirajo iz ustanovitve, pridobitve, spremembe, unovčenja ali sprostitve zavarovanj po kreditni pogodbi bremenijo kreditojemalca.

### člen - Odpoklic kredita ali odpoved kreditne pogodbe

* 1. SID banka lahko kredit odpokliče ali odpove kreditno pogodbo in s tem zahteva takojšnje vračilo vseh črpanih in neodplačanih zneskov kredita, skupaj s pogodbenimi obrestmi, penalnimi in zamudnimi obrestmi, nadomestili in pogodbenimi kaznimi ter povračilo vseh stroškov povezanih s kreditom, če nastopi katerakoli od naslednjih okoliščin ali dogodkov:
1. kreditojemalec ne izpolni pravilno katerekoli denarne obveznosti po kreditni pogodbi,
2. kreditojemalec ne izpolni pravilno katerekoli druge obveznosti po kreditni pogodbi, niti v roku štirinajst (14) dni po opominu SID banke, če je takšno nepravilno izpolnjeno obveznost v tem dodatnem roku mogoče izpolniti in s tem kršitev odpraviti,
3. kreditojemalec po katerikoli drugi pogodbi ni izpolnil svojih denarnih obveznosti ali je njegova obveznost po katerikoli drugi pogodbi predčasno zapadla v plačilo ali katerikoli upnik kreditojemalca pridobi pravico od njega zahtevati predčasno poravnavo dolga,
4. katerokoli jamstvo ali izjava po členu 9 kreditne pogodbe ali informacija posredovana na podlagi drugih obvez kreditojemalca po kreditni pogodbi je ali se izkaže, da je bila netočna, nepopolna, napačna, zavajajoča ali ni bila polno veljavna, ko je bila dana ali ko se je štelo, da je bila ponovno podana,
5. sredstva kredita se ne porabljajo za namen in na način določen v kreditni pogodbi,
6. nastale so okoliščine zaradi katerih kreditojemalec ne bo mogel zaključiti projekta oziroma izvesti namenske rabe kredita,
7. kreditojemalcu preneha veljati katerokoli soglasje ali dovoljenje za izvajanje projekta,

1. SID banka, neodvisno od postopkov zaradi insolventnosti, oceni, da je kreditojemalec insolventen ali da obstojijo drugi razlogi, na podlagi katerih se lahko utemeljeno sklepa, da kreditojemalec ob zapadlosti ne bo mogel izpolniti katerekoli svoje obveznosti po kreditni pogodbi (npr. finančno-ekonomski položaj kreditojemalca se bistveno poslabša glede na stanje ob odobritvi kredita),
2. zoper kreditojemalca je uveden ali mu grozi kakršenkoli sodni, arbitražni, upravni ali drug postopek, ki bi po mnenju SID banke lahko bistveno vplival na pravilno izpolnjevanje obveznosti kreditojemalca po kreditni pogodbi,
3. zoper odgovorno in pooblaščeno osebo kreditojemalca ali zaposlenega, ki je sodeloval pri odločanju v zvezi s predmetnim kreditnim poslom, je pravnomočno končan kazenski postopek, v katerem je bil pri svojem delu spoznan za krivega za kaznivo dejanje v zvezi s (poslovno) goljufijo, korupcijo, izsiljevanjem, oviranjem pravosodnih in drugih državnih organov, zlorabo (monopolnega) položaja, pranjem denarja in financiranjem terorizma,
4. zoper kreditojemalca je pravnomočno končan kazenski postopek, v katerem je bil kreditojemalec spoznan za odgovornega za kaznivo dejanje v zvezi s (poslovno) goljufijo, korupcijo, izsiljevanjem, oviranjem pravosodnih in drugih državnih organov, zlorabo (monopolnega) položaja, pranjem denarja in financiranjem terorizma,
5. izpolnjevanje katerekoli obveznosti kreditojemalca po kreditni pogodbi postane nezakonito ali katerakoli njegova obveza po kreditni pogodbi ni pravno veljavno izvršljiva,

1. pri kreditni pogodbi kdorkoli v imenu ali na račun katerekoli pogodbene stranke obljubi, ponudi ali da kakšno nedovoljeno korist z namenom, da:
2. (i) pridobi posel ali
3. (ii) sklene kreditno pogodbo pod ugodnejšimi pogoji ali
4. (iii) opusti dolžen nadzor nad izvajanjem pogodbenih obveznosti po kreditni pogodbi ali
5. (iv) drugače s svojim ravnanjem ali opustitvijo povzroči škodo ali pa omogoči pridobitev nedovoljene koristi kakšni pogodbeni stranki ali njenemu predstavniku, zastopniku, posredniku,
6. druga okoliščina ali dogodek zaradi katerega bi bilo po mnenju SID banke ogroženo ali onemogočeno nadaljnje pravilno izpolnjevanje obvez kreditojemalca po kreditni pogodbi.
	1. Z dnem, ko kreditojemalec prejme obvestilo banke o odpoklicu kredita ali odpovedi kreditne pogodbe, zapadejo v plačilo vse obveznosti iz kreditne pogodbe. Od tega dne kreditojemalec dolguje SID banki tudi zakonske zamudne obresti od dneva zamude dalje do plačila.

### člen – Pošiljanje obvestil in skrbnik pogodbe

* 1. Vsa pisanja v zvezi s kreditno pogodbo bosta pogodbeni stranki pošiljali na naslednje naslove:

**Na strani SID banke**:

SID – Slovenska izvozna in razvojna banka, d.d., Ljubljana

Oddelek za izvajanje Sklada skladov

Ulica Josipine Turnograjske 6

1000 Ljubljana

Poslovni skrbnik:

[g. ali ga.: ime in priimek]

Tel.: [Telefonska številka]

Fax: 01-200-75-75

E-naslov: E-naslov.@sid.si

Skrbnik spremljave kreditne pogodbe:

[g. ali ga.: ime in priimek]

Tel.: [Telefonska številka]

GSM št.: [Telefonska številka]

Fax: 01-200-75-75

E-naslov: E-naslov.@sid.si

Pisanja v zvezi s poročanjem po členu 10.2 kreditne pogodbe bo kreditojemalec SID banki posredoval prek spletne programske rešitve »Izmenjava poročil s komitenti in poročanje (IPKP)«, v skladu z vsakokrat veljavnimi uporabniškimi navodili »Izmenjava poročil s komitenti (Aplikacija IPKP)«, ki so objavljena na spletni strani SID banke.

Na strani kreditojemalca:

Komitent: [Firma podjetja]

Naslov: [Sedež podjetja]

[Poštna št., pošta]

Skrbnik kreditne pogodbe:

[g. ali ga.: ime in priimek

Tel.: [Telefonska številka]

Fax: [Telefax številka]

E-naslov: [E-naslov]

GSM št.: [Telefonska številka]

(za potrebe poročanja preko IPKP)

* 1. Šteje se, da so vsa obvestila v zvezi s kreditno pogodbo prejeta z dnem prejema elektronskega sporočila, če je obvestilo bilo posredovano na zgornje naslove v običajnem delovnem času med 8. in 16. uro, sicer se šteje, da je bilo prejeto naslednji delovni dan. V primeru poštne pošiljke pa se šteje, da je bilo obvestilo prejeto z iztekom 5. (petega) dne od dneva oddaje pošiljke na pošto, če je pošiljka bila poslana na zadnji posredovani naslov oziroma z dnem osebne vročitve, če je šlo za priporočeno poštno pošiljko in je bila ta vročena pred iztekom 5 (petih) dni od oddaje.

### člen - Izpolnjevanje plačilnih obveznosti po kreditni pogodbi

* 1. Za namene kreditne pogodbe »delovni dan« pomeni vsak dan, razen sobot, nedelj in drugih dni, na katere banke v Republiki Sloveniji ne poslujejo in/ali ne opravljajo plačilnega prometa. V zvezi s plačili v evrih ali določitvijo EURIBOR, pa »delovni dan« pomeni vsak dan, ko je mogoče poravnavati plačila v evrih preko sistema TARGET 2 (sistem za medbančne prenose sredstev v evrih v Evropski uniji).
	2. Vse plačilne obveznosti po kreditni pogodbi bo kreditojemalec plačeval v evrih na poravnalni račun SID banke IBAN SI56 0100 0000 3800 058 ali na katerikoli drug račun v skladu z navodili SID banke.
	3. Kot datum vračila obroka glavnice kredita in datum plačila obresti oziroma katerega koli dolžnega zneska po kreditni pogodbi se šteje dan, ko SID banka prejme dolgovani znesek na svoj račun.
	4. Kreditojemalec, ne glede na ostala določila kreditne pogodbe, soglaša, da se morebitna preplačila plačilnih obveznosti po kreditni pogodbi ne vračajo, ne obrestujejo in ne revalorizirajo, ampak se porabijo za poravnavo prve naslednje plačilne obveznosti po kreditni pogodbi, ob njeni zapadlosti. Za preplačila po kreditni pogodbi se štejejo izključno zneski, ki so manjši od vsote dveh obrokov glavnice kredita.
	5. Vsa plačila SID banki po kreditni pogodbi morajo biti izvršena v celoti, v prosto in takoj razpoložljivih sredstvih, brez uveljavljanja ali sklicevanja na kakršen koli pobot ali nasprotne terjatve in brez odbitkov ali odtegljajev iz naslova davkov, pristojbin ali drugih izdatkov podobnega značaja ali zmanjšana za morebitne provizije, stroške in podobno. Če bo kreditojemalec na podlagi zakona ali drugega predpisa dolžan odbiti ali odtegniti kakšen znesek iz naslova davkov, pristojbin ali drugih izdatkov podobnega značaja, bo dolžan vsak znesek plačila povečati tako, da bo SID banka prejela in obdržala znesek, ki bi ga prejela, če ne bi bil izvršen tak odbitek ali odtegljaj ali dana taka zahteva.
	6. Iz zneskov, ki jih SID banka prejme od kreditojemalca v zvezi s kreditno pogodbo se najprej poplačajo stroški, nato nadomestila, nato zamudne obresti, nato pogodbene obresti, nato glavnica kredita in nazadnje vse druge zapadle, neplačane terjatve SID banke do kreditojemalca. Kreditojemalec se odpoveduje pravici pobotanja svojih terjatev iz kateregakoli naslova do SID banke z njenimi terjatvami v zvezi s kreditno pogodbo.
	7. Vsak znesek iz naslova obresti, nadomestil ali odškodnin, ki se ga obračunava za določeno obdobje, se obračunava na proporcionalni način, po metodi navadnega obrestnega računa ter upoštevaje dejansko število pretečenih dni v takem obdobju, ki prvi dan takšnega obdobja vključuje, zadnjega pa ne in leto s tristo šestdesetimi (360) dnevi. V primeru izračunavanja pogodbene kazni iz člena 6.8 kreditne pogodbe se uporabi metoda navadnega obrestnega računa, upoštevaje dejansko število pretečenih dni v obdobju in leto z dejanskim številom dni.
	8. Če v skladu s kreditno pogodbo kakšna obveznost zapade na dan, ki ni delovni dan, zapade takšna obveznost na zadnji predhodni delovni dan.

### člen - Poslovna skrivnost

* 1. Pogodbeni stranki se zavezujeta, da bosta varovali vse podatke iz kreditne pogodbe ali podatke, ki sta jih pridobili v zvezi z njo ali v zvezi s projektom, v skladu s pravili o varovanju poslovne skrivnosti, ter preprečili, da bi se s podatki seznanile tretje osebe ali, da bi se podatki javno objavili, razen če je:
* to predpisano z vsakokrat veljavnimi zakoni ali na njihovi podlagi sprejetimi predpisi,
* izrecno dogovorjeno drugače s to kreditno pogodbo,
* druga pogodbena stranka podala predhodno pisno soglasje za posredovanje podatkov, ki se varujejo kot poslovna skrivnost.
	1. Kreditojemalec izrecno soglaša in dovoljuje SID banki, da vse podatke o kreditni pogodbi ali podatke, pridobljene v zvezi z njo ali v zvezi s projektom in podatke o kreditojemalcu, ki jih je SID banka kadarkoli pridobila v zvezi z izvrševanjem kreditne pogodbe ali v okviru poslovnega razmerja s kreditojemalcem nasploh, hrani, obdeluje in posreduje v obsegu, ki je nujno potreben, njenim povezanim družbam ter drugim osebam, ki morajo biti seznanjene z vsebino kreditne pogodbe zaradi narave storitve, ki jih opravljajo za SID banko ali za njene povezane družbe.
	2. SID banka je upravičena na primeren način objaviti podatke o višini, ročnosti in namenu kredita ter o kreditojemalcu.

### člen - Končne določbe

* 1. Neizvršitev ali zamuda pri izvršitvi katere koli pravice, zahtevka ali pravnega sredstva SID banke po ali v zvezi s to kreditno pogodbo se ne šteje za umik ali odpoved pravici, zahtevku ali pravnemu sredstvu, niti ne bo posamezna ali delna uveljavitev pravice, zahtevka ali pravnega sredstva preprečila nadaljnje ali drugačne uporabe katerekoli druge pravice, zahtevka ali pravnega sredstva po tej ali v zvezi s kreditno pogodbo. Pravice, zahtevki ali pravna sredstva zagotovljena s to kreditno pogodbo ne izključujejo uveljavljanja katerih koli drugih pravic, zahtevkov ali pravnih sredstev, ki jih zagotavlja zakon ali podzakonski akti.
	2. Morebitna neveljavnost katere od določb (ali njenega dela) kreditne pogodbe, nemožnost njene izvršitve kot tudi neurejenost ali pomanjkljiva urejenost posameznega vprašanja v kreditni pogodbi ne vpliva na veljavnost in izvršljivost drugih določb kreditne pogodbe kot celote. V primeru neveljavnosti ali nezmožnosti izvrševanja take določbe ali njenega dela ali neurejenosti posameznega vprašanja v kreditni pogodbi, bo takšno določbo ali pogodbeno praznino nadomestila razlaga ali druga določba, ki je najbližja namenu pogodbenih strank in gospodarskemu namenu kreditne pogodbe v času sklenitve kreditne pogodbe, če se pogodbeni stranki ne dogovorita drugače.
	3. Kreditojemalec ne more odstopiti pravic oziroma prenesti svojih pravic in obveznosti iz kreditne pogodbe na tretjo osebo.
	4. Kreditna pogodba se lahko spremeni le ob soglasju obeh pogodbenih strank, s sklenitvijo pisnega dodatka h kreditni pogodbi.
	5. Priloge kreditne pogodbe so:
* …….
* ……..

in so njeni sestavni deli, vključno z vsemi spremembami, dogovorjenimi med pogodbenima strankama.

* 1. Kreditna pogodba je sestavljena in se presoja po pravu Republike Slovenije.
	2. Za reševanje morebitnih sporov nastalih iz ali v zvezi s kreditno pogodbo, ki jih pogodbeni stranki ne bi mogli rešiti sporazumno, je pristojno stvarno pristojno sodišče v Ljubljani. Ne glede na to lahko SID banka svoje pravice iz ali v zvezi s kreditno pogodbo uveljavlja pri vsakem drugem za kreditojemalca pristojnem sodišču.
	3. Kreditna pogodba je sestavljena v Treh ali štirih. enakih izvodih, od katerih kreditojemalec prejme en izvod, SID banka pa Dva ali tri..
	4. Kreditna pogodba začne veljati z dnem, ko jo podpišejo pooblaščeni predstavniki obeh pogodbenih strank.

Ljubljana, dne \_\_\_\_\_\_\_\_

SID banka d.d., Ljubljana

 Kreditojemalec :

**PRILOGA 1 – POSEBNI POGOJI**

**PRILOGA 2 – VZOREC ZAHTEVKA ZA ČRPANJE**

(na dopisu Kreditojemalca)

SID – SLOVENSKA IZVOZNA IN RAZVOJNA BANKA, d.d., Ljubljana

Ulica Josipine Turnograjske 6

1000 Ljubljana

Skladno s 4. členom kreditne pogodbe št. \_\_\_\_\_\_\_\_\_\_, sklenjene dne \_\_\_\_\_\_\_\_\_\_ med \_\_\_\_\_\_\_ \_\_\_\_\_\_\_\_\_\_kot kreditojemalcem in SID - Slovensko izvozno in razvojno banko, d.d., Ljubljana kot kreditodajalcem (v nadaljnjem besedilu: kreditna pogodba), vam s tem dajemo nepreklicni zahtevek za □[[1]](#footnote-2) črpanje kredita v znesku \_\_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_ evrov 00/100).

Prosimo, da nam v prejšnjem odstavku navedeni znesek dne \_\_\_\_\_\_\_\_\_\_ nakažete na naš transakcijski račun:

**SI56 \_\_\_\_\_\_\_\_\_\_\_\_\_\_.**

Potrjujemo, da bo črpani znesek kredita uporabljen izključno za namen financiranja izvedbe projekta, kot je določeno v kreditni pogodbi.

Potrjujemo, da so na dan tega zahtevka in da bodo na dan črpanja sredstev kredita, zagotovila in jamstva po 9. členu kreditne pogodbe resnična, popolna in točna ter da ne obstajajo oziroma na dan črpanja sredstev kredita ne bodo obstajale okoliščine ali razlogi iz 13.1 člena kreditne pogodbe.

V \_\_\_\_\_\_\_\_\_\_, dne \_\_\_\_\_\_\_\_\_\_\_

**PRILOGA 3 – MENIČNA IZJAVA IN NALOG ZA PLAČILO MENIC**

[pisemska glava kreditojemalca]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(firma/ime in sedež izdajatelja menice) (kraj in datum izdaje izjave in naloga)

# **MENIČNA IZJAVA IN NALOG ZA PLAČILO MENIC**

1. **MENIČNA IZJAVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu: **kreditojemalec**) in SID – Slovenska izvozna in razvojna banka, d.d., Ljubljana (v nadaljnjem besedilu: **SID banka**) sta dne \_\_\_\_\_\_\_\_ sklenila kreditno pogodbo št. \_\_\_\_\_\_\_\_\_/\_\_ (v nadaljnjem besedilu: **kreditna pogodba**), s katero nam je SID banka odobrila kredit v znesku \_\_\_\_\_\_\_\_\_\_\_\_\_\_\_,00 EUR.

V skladu s kreditno pogodbo moramo znesek kredita \_\_\_\_\_\_\_\_\_\_\_\_\_\_,00 EUR vrniti SID banki v \_\_\_\_\_\_\_\_\_\_\_\_\_\_\_\_ obrokih, pri čemer prvi obrok odplačila kredita zapade \_\_\_\_\_\_\_\_\_\_\_\_\_\_, zadnji pa na dan končne dospelosti kredita, t.j. \_\_ (\_\_\_\_\_\_\_\_) let od sklenitve kreditne pogodbe. Obrestno obdobje, za katerega se obračunavajo obresti, je mesečno.

Za zavarovanje naše obveznosti iz prejšnjega odstavka te izjave izročamo SID banki 10 (z besedo: deset) bianco menic, ki jih je podpisal:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek zakonitega zastopnika) (podpis zakonitega zastopnika)

Podpisniki so pooblaščeni za podpisovanje - izdajanje menic.

S podpisom te menične izjave pooblaščamo SID banko:

* da do višine naših zapadlih in neporavnanih obveznosti iznaslova zapadlih in neplačanih obveznostipokreditni pogodbi, izpolni posamezno bianco menico brez poprejšnjega obvestila,
* da na menico vpiše klavzulo »brez protesta« in izpolni vse ostale sestavine bianco menice, ki ob izdaji niso bile izpolnjene, s poljubno dospelostjo in besedilom,
* da menico domicilira pri \_\_\_\_\_\_\_\_\_\_\_\_\_\_\_\_\_\_\_\_\_\_ banki ali katerikoli drugi poslovni banki s sedežem v Republiki Sloveniji, ki vodi naš transakcijski račun,
* v primeru menično pravnega uveljavljanja menic proti nam se vnaprej odrekamo vsem ugovorom proti meničnim plačilnim nalogom,
* izjavljamo, da bomo vsako menico, ki jo bo SID banka izpolnila in uporabila za poplačilo skladno s tem pooblastilom, nemudoma nadomestili z novo/novimi bianco menicami.

**2. NALOG ZA PLAČILO MENIC**

S podpisom tega naloga za plačilo menice nepreklicno in brezpogojno pooblaščamo SID banko:

* da menico domicilira pri katerikoli poslovni banki s sedežem v Republiki Sloveniji, ki vodi naš transakcijski račun,
* da menico uporabi za poplačilo zapadlih neporavnanih obveznosti iznaslova zapadlih in neplačanih obveznostipokreditni pogodbi, in jo unovči v breme denarnih sredstev na našem transakcijskem računu št. \_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_ banki. Če na našem transakcijskem računu pri \_\_\_\_\_\_\_\_\_\_\_\_\_\_\_\_\_\_\_\_\_ banki ni denarnih sredstev do višine meničnega zneska, pooblaščamo SID banko, da jo unovči iz našega dobroimetja na našem transakcijskem računu št. \_\_\_\_\_\_\_\_\_\_\_\_\_\_\_\_\_\_\_\_, odprtem pri poslovni banki \_\_\_\_\_\_\_\_\_\_\_\_\_\_\_\_\_\_\_\_\_\_ ali na našem transakcijskem računu, ki ga bomo odprli pri katerikoli drugi poslovni banki s sedežem v Republiki Sloveniji.

S podpisom te izjave dajemo nepreklicno pooblastilo vsaki poslovni banki s sedežem v Republiki Sloveniji, ki v času unovčenja menice vodi naš transakcijski račun, da iz našega denarnega dobroimetja na transakcijskem računu izplača vsako menico, ki jo predloži v plačilo SID banki.

SID banka nam je dolžna menice, skupaj z meničnimi izjavi in nalogi za plačilo menic, ki jih ne bo uporabila v zgoraj navedene namene, vrniti šele po poravnavi vseh naših obveznosti iznaslova zapadlih in neplačanih obveznostipokreditni pogodbi.

Ta menična izjava z nalogom za plačilo menice je podpisana v enem izvodu, ki se izroči SID banki.

Priloga: 10 menic

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(podpis zakonitega zastopnika / pooblaščene osebe*

 *za razpolaganje s sredstvi na transakcijskem računu)*

**PRILOGA 4 – SOGLASJE RS MINISTRSTVA ZA FINANCE K ZADOLŽITVI**

1. Označiti, za katero črpanje po vrsti gre [↑](#footnote-ref-2)